**Eesti Rahva Muuseum**

**Küsimusleht nr 194**

# Kool ja koolielu

Lugupeetud vastaja!

Käesolevas küsimustikus oleme eelkõige huvita­tud teie isiklikest kooliga seotud ela­mus­test, hin­nangutest ja suhtumistest inimestesse, oludesse, sünd­mustesse. Ma­terjali parema ka­sutatavuse huvi­des pa­lu­me säilitada oma töö­des küsi­mustiku suu­remad jaotused, kuid te ei pea küsi­mustik­ku täpselt järgima. Soovi korral võite va­lida meie küsimusti­kust mõne vald­konna ja sellest põhjalikumalt kir­ju­ta­da. Paaril vii­masel aastal on muuseum kes­kendu­nud pe­rele ja kodule. Ka antud teema puhul pakub meile huvi erineva kas­vatu­se­ga, erinevatest kodu­dest pärit laste kokkupuude koolis ja koo­li­ga, see, kui­das kool nende elu­laadi ja tõeks­pida­misi mõju­tas. Kui olete käinud mitmes koo­lis, võik­site võrrelda oma erinevaid koge­musi. Võiksite kir­jelda­da ka aja jooksul oma suhtu­mises toi­munud muu­tusi (näi­teks, kuidas näete kooli lapse­vanemana). Kui olete olnud õpetaja, võik­site vaadata kooli­elule ka õpetaja pilguga.

 Kõigi teemade puhul võiksite välja tuua õpilas­päraseid sõnu ja väljendeid.

Vastaja isikuandmed:

- nimi ja perekonnanimi

- sünniaeg

- sünnikoht

- praegune elukoht

- sotsiaalne päritolu

- haridus, eriala, elukutse

* praegune sotsiaalne seisund
* **I** **HARIDUSTEE**

1. Kirjeldage oma haridusteed.

Millistes koolides te olete käinud?

Millised asjaolud ja inimesed on teie hari­dus­käiku mõjutanud? Milline oli teie enda osa valiku tegemisel?

Kas saite soovitud hariduse?

**II** **KOOL JA KODU**

2. Milline oli suhtumine haridusse ja hari­tud ini­mes­tesse teie pe­res, tutvusring­kon­nas, ümb­ruskonnas? Kas oli arva­muste lahknemi­si? Kas oli erinevusi suhtumises tüdrukute ja pois­te koolitamis­se? Kuidas on hinnangud aja jooksul muutunud?

3. Haridustraditsioonid teie peres.

Kas võib rääkida laste koolitamisega seo­tud kindlatest tavadest?

4. Kas vanemad esitasid õppimise suhtes kind­laid nõudmisi? Kui palju rääki­site vanematele igapäeva­sest koolielust? Mille vastu kodu­sed eriti huvi tundsid?

5. Millised olid teie õppimis­tingimused kodus?

6. Kuidas hindasid vanemad teie kooli ja õpe­tajaid?

Kas oli lahkuminekuid kooli ja kodu hin­nan­gutes või nõuetes? Kirjeldage mõnd eriti meel­dejäänud juhtumit kooli ja kodu erinevatest seisukohtadest.

7. Millistel puhkudel käisid vanemad koo­lis?

8. Kes kaasõpilastest ja millal teid kodus kü­lastasid?

9. Kas õpeta­jad külastasid õpilaste kodu­sid? Kirjeldage neid kü­lastusi.

**III** **INTERNAADIELU**

10. Kus te koolis käies elasite (kodus, üüri­korteris, internaadis)?

11. Kas koolil oli internaat? Kes internaa­dis elasid? Kirjeldage internaadiolustikku.

**IV** **KOOLIOLME**

12. Kirjeldage oma kooliteed (pikkus, kui­das ja kellega koolis käisi­te).

13. Kirjeldage koolimaja ja -ruume, sisus­tust.

Kui suur oli kooli territoorium, mis sinna kuu­lus?

14. Kuidas mõjutasid erinevad aastaajad kooli­elu korraldust?

15. Kus ja kuidas koolis söödi?

16. Kirjeldage enda ja kaaslaste koolitar­beid (koolikott, kirjatar­bed jne). Kuidas need mu­ret­seti?

17. Kirjeldage õpilaste riietust (koolivor­mi).

Millised olid koolipoolsed nõudmised riie­tuse suhtes? Kuidas suhtusite koolivormi kandmis­se? Kas oli õpetajate või vanema­tega lahkarva­musi? Kuidas nõuete täit­mist kontrolliti ja mil­lised olid karistused eksi­muste eest? Kuidas kaasõpilasi välimuse põhjal hinnati?

18. Kirjeldage õpetajate riietust. Kas mõni õpetaja jäi meelde tavapärasest erineva riietu­sega?

19. Millised olid teie esimesed muljed koolist? Kui olete käinud mitmes koolis, siis võiksite neid võrrel­da. Kas uues koolis oli midagi ülla­tavat?

**V** **KOOLIKORD**

20. Millised olid nõudmised õpilaste väli­muse ja hügiee­ni suhtes (puhtus, soeng, kosmeetika, ehted)? Kirjeldage sellel pin­nal aset leidnud konflikte.

21. Millised olid käitumisnormid (tunnis, vahe­tunnis, väljaspool kooli)? Kuidas neid selgitati ja põhjendati? Milliseid nõudmisi ignoreeriti? Millised olid karis­tused?

22. Kirjeldage vahetundi.

23. Millistel tingimustel oli lubatud koolist puududa? Kas te (või kaasõpilased) puu­du­site koolist põhjuseta? Kuidas vanemad suhtu­sid koolist puudumisse?

23. Kas koolis räägiti seksist? Kuidas koo­lis suhtuti õpilase rasedusse?

24. Millised olid üldised arusaamad õpeta­jate käitumisest? Kas mõne õpetaja käi­tu­mine eri­nes oluliselt normist? Kuidas sel­lesse suhtuti?

25. Kuivõrd kool kontrollis õpilase kooli­välist tegevust?

**VI** **SUHTED KOOLIS**

26. Kellega te koolis tihedamalt läbi käisi­te? Kui palju suhtlesite kaasõpilastega väl­jaspool kooli? Kuivõrd säilisid kooli­aeg­sed sõprus­suhted hilisemas elus?

27. Millised õpilased olid kaaslastele auto­ritee­tideks? Kes valiti klassivanemaks vms? Kas ametlikud õpilasliidrid olid ka tegeli­kud ju­hid? Kas oli tõrjutud õpi­lasi?

28. Kas ja millistes olu­kordades tulid koo­lis ilmsiks rahvuslikud, usulised, poliitili­sed erine­vused?

29. Kuidas õpetajaid kõnetati? Kuidas ni­meta­sid õpilased õpetajaid omavahelises vestluses? Millised olid õpetajate hüüdnimed?

30. Millistest õpetajatest peeti lugu? Kas hil­jem on hinnangud muu­tu­nud? Kirjelda­ge mõnda eriti meelde jäänud õpetajat.

31. Kas ja millistel puhkudel tehti õpeta­ja­tele kingitu­si? Kes seda kor­raldas? Kas, millal ja millistele õpetaja­tele toodi lil­li?

32. Kuidas õpetajad üksteist kõnetasid?

**VII** **ÕPETUSE PÕHIJOONED**

33. Kuidas viisid tundi läbi erinevad õpetajad?

34. Milliseid õppeaineid koolis eelistasite, miks?

Kuidas hindate koolist saadud teadmisi?

**VIII** **ÕPPETÖÖVÄLINE TEGEVUS**

35. Kirjeldage klassi- ja koolipidusid.

Kes neid korraldas? Kes osalesid koolipi­dudel, kas neist võisid osa võtta ka võõr­ad õpilased? Kas käisite ise pidudel teistes koolides või mu­jal?

36. Millistel matkadel, ekskursioonidel käisite kaasõpilastega?

Kas oli kindel kava, kuhu minna 1., 2. jne klassis?

37. Millised huvialaringid koolis tegutse­sid? Millised neist olid eriti populaarsed? Millistes ringides teie osalesite?

38. Milliseid spordialasid koolis harrastati? Millised olid selleks tingimused? Kuidas suh­tuti sporti ja sportlastesse? Millise spor­dialaga kooliajal tegelesite?

39. Millised organisatsioonid koolis tegut­se­sid? Milline oli liikmeskond, kuidas or­ganisat­sioonidesse suhtuti? Kirjeldage nende tegevust. Mil­liste organisatsioonide tegevuses osalesite?

40. Kirjeldage seinalehti, almanahhe, koo­li­raadiot jne.

41. Kirjeldage asju, mis olid koolis mingil ajal väga moes.

42. Millised salmialbumid ja laulikud koo­lis liikusid?

**IX** **TRADITSIOONID**

43. Millised olid teie kooli traditsioonid?

44. Kuidas tähistati kooli algust ja lõppu? (Kas seda märgiti ära ka kodus, sugulaste rin­gis?)

45. Millised olid teie kooli sümbolid? Kooli "vaim". Kuidas võrreldi end teiste kooli­dega?

46. Kirjeldage kooli-, klassikokkutulekuid.

**X** **KOOL JA RIIGIVÕIM**

47. Milliseid riigivõimu sümboleid oli koo­li­majas (pildid, loosungid, plakatid)?

48. Milliseid riiklikke tähtpäevi koolis tä­hista­ti? Kuidas seda teh­ti? Kuidas suhtuti sellistesse sündmustesse?

49. Kuivõrd tungis poliitika õppetöösse?

50. Kas arutasite kaasõpilaste või õpeta­ja­tega poliitilisi küsimu­si? Kas poliitilised eelistused mõjutasid inimestevahelisi suh­teid?

 Muuseumil on kavas näitus koolielust. Saat­ke meile infor­matsiooni eseme­test, mida olek­site nõus muuseumile selleks näituseks kinki­ma, müüma või laenama. Oleme huvitatud kooliriietest (ametlik koo­livorm, selle "variat­sioonid" täiskomp­lekti­de või üksikese­metena, aga ka muud koo­lis kantud riided, lõpuriided, koolilapse peoriided), koo­litarvetest, õppe­va­henditest jne. Samu­ti ootame foto­sid ja albu­meid (koopia­te tegemi­seks).

Jaanuar 1995

Anu Järs

Anu Kannike